1,45 millioner for Giskes «Hummer-supperåd»

Trond Giskes «Norge 2020»-utvalg kostet nesten halvannen millioner kroner.

Publisert: Oppdatert: 16. februar 2012 16:55 , Publisert: 16. februar 2012 16:34

Næringsminister Trond Giske måtte tåle mye kjeft da han opprettet sitt «Norge 2020»-utvalg, og like mye bråk ble det da utvalget offentliggjorde sine konklusjoner.

«Null konklusjoner», «selvfølgeligheter» og «hummer-supperåd» var noe av slakten rådet måtte tåle.

Spørsmålet for utvalget var «hva skal Norge leve av i fremtiden».

1,45 millioner

Mandag avviklet næringsdepartementet det siste møtet for utvalget, og torsdag ble prislappen for prosjektet offentliggjort - etter press fra E24 og andre medier:

«Det er fra mediene blitt reist spørsmål om hvor mye nærings- og handelsminister Trond Giskes Norge 2020-prosjekt har kostet», skriver næringsdepartementet i en pressemelding.

** Boken «Norge 2020» kostet cirka 550.000 kroner.

** Reiser og møter kostet rundt 650.000 kroner.

Norge 2020-gruppen Består av yngre ledere, arvinger og næringslivsfolk. Målet er å «dele erfaringer og kunnskap om ulike utviklingstrekk for norsk næringsliv og næringsstruktur i et internasjonalt perspektiv». Næringsminister Trond Giske inviterte kronprins Haakon, men som følge av krass kritikk ble Kronprinsen byttet ut med administrerende direktør Tine Nornes Rørvik i Innovasjon AS. Vis mer vg-expand-down

** Sekretariatsutgifter kostet cirka 250.000 kroner.

Totalt kom hele prosjektet på nær 1,45 millioner kroner.

Les rapporten her

Het potet

I februar 2010 håndplukket næringsminister Trond Giske en gruppe unge, vellykkede og profilerte ledere til å delta i et gruppearbeid om hvordan Norges næringsliv skal se ut i fremtiden.

Han etablerte også en gruppe med tillitsvalgte.

Ifølge Giske skulle ikke arbeidet i utvalget munne ut i et politisk dokument eller anbefalinger.

Valgene av gruppemedlemmer av «yngre ledere» gikk ikke upåaktet hen. Og det tok ikke lang tid før flere røster skrek høyt.

LES OGSÅ: Næringslivet fnyser av Giske-utvalg

Fra boken «Norge 2020 - hva skal vi leve av i fremtiden?» Vis mer

Kronprinsen trakk seg

Blant de kjente navnene var kronprins Haakon, Fredriksen-datter Cecilie Fredriksen, reder-arving Thomas Wilhelmsen, Stein Marius Varner i Varnergruppen, Opera-gründer Jon S. von Tetzchner og Reitan-arving Ole Robert Reitan.

Gruppen fikk også tilnavn som «kjendis-utvalg», «supergruppe» og «supperåd».

Både kronprinsen og Cecilie Fredriksen trakk seg fra utvalget på grunn av kritikkstormen.

LES OGSÅ: